Fiskars Village Run -tapahtumat tuovat juoksijat Fiskarsin Ruukkiin	Fiskars Village Run -tapahtumat tuovat juoksijat Fiskarsin Ruukkiin
Tiedote.	Julkaistu: 07.04.2016 klo 14:15
Julkaisija: Fiskars Oyj Abp / kiinteistöt	Fiskars Village Run
Fiskars Oyj Abp / Fiskarsin Ruukki, Helsingin IFK:n yleisurheilujaos ja Fiskarin Urheilijat -47 solmivat tänään 7.4.2016 kolmivuotisen yhteistyö- ja puitesopimuksen kolmen vuosittaisen eriluonteisen juoksutapahtuman järjestämisestä Fiskarsin Ruukin kulttuurihistoriallisessa ja kauniissa miljöössä vuosina 2016 – 18. Juoksutapahtumat ajoittuvat juhlapyhien yhteyteen, mikä tuo niihin karnevaalitunnelmaa. Kaikki tapahtumat sopivat sekä tavoitteellisesti että leikkimielisemmin juoksuun suhtautuville. Järjestettävät juoksutapahtumat ovat: Fiskars Village Run Wappu, Fiskars Village Run Juhannus ja Fiskars Village Run Halloween. Ilmoittautumiset juoksuihin ja lisätietoja löytyy osoitteesta www.fiskarsvillagerun.fi.
lauantai 30.4.2016 alkaen klo 18 Fiskars Village Run Wappu ajoittuu maastojuoksukauteen ja tarjoaa oivan mahdollisuuden testata peruskuntokauden jälkeistä virettä tai vain nauttia juoksusta omaan tahtiin upeissa maisemissa pääosin hiekkapintaisella alustalla. Matkoina puolimaraton (21,1 km), 10,6 km ja 4 km. Lasten reitti on mitaltaan n. 2 km. Edullisempi ennakko-ilmoittautuminen päättyy torstaina 28.4.2016 kello 18:00. Tapahtumaa ryydittää Fiskarsin Kyläseuran iltatorin myynti- ja makkarakojujen vilske, Torikahvilan kesänavaus, musiikkiesitykset sekä Ruukkiin pitkän tauon jälkeen torin laidalle syttyvä Wappukokko. Wappu Run on must!
bjarne.peth@investcon.fi www.fiskarsvillagerun.fi
www.fiskarsvillage.fi	07.04.2016 klo 14:15 | Toimiala: Lifestyle